CELEX: 52009PC0386
Language: el
Date: 2009-07-20
Title: Πρόταση Αποφασης του Συμβουλίου σχετικά με τον καθορισμό της θέσης που πρέπει να λάβει η Κοινότητα στην Οργάνωση Αλιείας του Βορειοδυτικού Ατλαντικού

Σημαντική ανακοίνωση νομικού περιεχομένου

|

52009PC0386

Πρόταση Αποφασης του Συμβουλίου σχετικά με τον καθορισμό της θέσης που πρέπει να λάβει η Κοινότητα στην Οργάνωση Αλιείας του Βορειοδυτικού Ατλαντικού  /* COM/2009/0386 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 20.7.2009COM(2009) 386 τελικόΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥσχετικά με τον καθορισμό της θέσης που πρέπει να λάβει η Κοινότητα στην Οργάνωση Αλιείας του Βορειοδυτικού ΑτλαντικούΑΙΤΙΟΛΟΓΙΚΗ ΕΚΘΕΣΗΣύμφωνα με το άρθρο 300 παράγραφος 2 δεύτερο εδάφιο της συνθήκης ΕΚ, οι θέσεις που πρέπει να λαμβάνονται για λογαριασμό της Κοινότητας στις Περιφερειακές Οργανώσεις Διαχείρισης Αλιείας, όταν αυτές καλούνται να εκδώσουν αποφάσεις οι οποίες παράγουν έννομα αποτελέσματα, πλην των αποφάσεων που συμπληρώνουν ή τροποποιούν το θεσμικό πλαίσιο των οικείων συμφωνιών, πρέπει να αποφασίζονται από το Συμβούλιο με ειδική πλειοψηφία βάσει πρότασης της Επιτροπής.Ενόψει αυτής της υποχρέωσης και μετά από παρόμοιες αποφάσεις του Συμβουλίου και προτάσεις της Ευρωπαϊκής Επιτροπής και άλλων Περιφερειακών Οργανώσεων Διαχείρισης Αλιείας, η Ευρωπαϊκή Επιτροπή υποβάλλει την παρούσα πρόταση απόφασης σχετικά με τον καθορισμό της θέσης που πρέπει να λάβει η Κοινότητα στην Οργάνωση Αλιείας του Βορειοδυτικού Ατλαντικού. Η παρούσα πρόταση ακολουθεί την ίδια προσέγγιση με εκείνες που αφορούν άλλες Περιφερειακές Οργανώσεις Διαχείρισης Αλιείας, ώστε να υπάρχει συνεκτικότητα.ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥσχετικά με τον καθορισμό της θέσης που πρέπει να λάβει η Κοινότητα στην Οργάνωση Αλιείας του Βορειοδυτικού ΑτλαντικούΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37, σε συνδυασμό με το άρθρο 300 παράγραφος 2 δεύτερο εδάφιο,την πρόταση της Επιτροπής,Εκτιμώντας τα ακόλουθα:(1) Το άρθρο 33 της συνθήκης ΕΚ, σε συνδυασμό με το άρθρο 32, προβλέπει ότι ένας από τους στόχους της Κοινής Αλιευτικής Πολιτικής είναι η εξασφάλιση του εφοδιασμού. Ο κανονισμός (ΕΚ) αριθ. 2371/2002[1] προβλέπει ότι η Κοινότητα εφαρμόζει προληπτική προσέγγιση λαμβάνοντας μέτρα που έχουν ως στόχο την προστασία και τη διατήρηση των έμβιων υδρόβιων πόρων, την εξασφάλιση της βιώσιμης εκμετάλλευσής τους και την ελαχιστοποίηση της επίπτωσης των αλιευτικών δραστηριοτήτων στα θαλάσσια οικοσυστήματα. Ο εν λόγω κανονισμός προβλέπει επίσης ότι η Κοινότητα πρέπει να επιδιώκει την προοδευτική εφαρμογή μιας προσέγγισης, όσον αφορά τη διαχείριση της αλιείας, που να στηρίζεται στο οικοσύστημα, και πρέπει να συμβάλλει στη διεξαγωγή αποδοτικών αλιευτικών δραστηριοτήτων στο πλαίσιο οικονομικά βιώσιμου και ανταγωνιστικού κλάδου αλιείας και υδατοκαλλιέργειας, παρέχοντας επαρκές βιοτικό επίπεδο σε όσους εξαρτώνται από αλιευτικές δραστηριότητες, λαμβάνοντας ταυτόχρονα υπόψη τα συμφέροντα των καταναλωτών.(2) Με τον κανονισμό (ΕΟΚ) αριθ. 3179/78[2] η Ευρωπαϊκή Επιτροπή ενέκρινε τη σύμβαση περί της μελλοντικής πολυμερούς συνεργασίας στον τομέα της αλιείας του Βορειοδυτικού Ατλαντικού, με την οποία ιδρύθηκε η Οργάνωση Αλιείας του Βορειοδυτικού Ατλαντικού (NAFO) και η οποία στη συνέχεια τροποποιήθηκε το 2007. Στο πλαίσιο της NAFO, η Επιτροπή Αλιείας είναι επιφορτισμένη με την έγκριση κανονιστικών προτάσεων που αποσκοπούν στη διασφάλιση της μακροπρόθεσμης διατήρησης και της αειφόρου χρήσης των αλιευτικών πόρων στη ζώνη διακανονισμού και στην ελαχιστοποίηση της επίπτωσης των αλιευτικών δραστηριοτήτων στα θαλάσσια οικοσυστήματα. Οι εν λόγω προτάσεις είναι δυνατόν να καταστούν δεσμευτικά μέτρα για την Κοινότητα.(3) Σύμφωνα με το άρθρο 300 παράγραφος 2 δεύτερο εδάφιο της συνθήκης ΕΚ, η θέση της Κοινότητας σε οργανισμούς οι οποίοι έχουν συσταθεί βάσει περιφερειακών αλιευτικών συμφωνιών και οι οποίοι καλούνται να λάβουν αποφάσεις που παράγουν έννομα αποτελέσματα (πλην εκείνων που τροποποιούν το θεσμικό πλαίσιο των οικείων συμφωνιών), εγκρίνεται με ειδική πλειοψηφία από το Συμβούλιο κατόπιν πρότασης της Επιτροπής.ΑΠΟΦΑΣΙZEI:Άρθρο 1Η θέση που πρέπει να υιοθετηθεί για λογαριασμό της Κοινότητας στην Επιτροπή Αλιείας της Οργάνωσης Αλιείας του Βορειοδυτικού Ατλαντικού, όταν η εν λόγω επιτροπή καλείται να λάβει αποφάσεις οι οποίες παράγουν έννομα αποτελέσματα, καθορίζεται στο παράρτημα της παρούσας απόφασης.Άρθρο 2Η θέση της Κοινότητας που καθορίζεται στο παράρτημα της παρούσας απόφασης αξιολογείται και, εφόσον αυτό ενδείκνυται, αναθεωρείται από το Συμβούλιο βάσει πρότασης της Επιτροπής το αργότερο κατά την ετήσια συνεδρίαση της Επιτροπής Αλιείας της Οργάνωσης Αλιείας του Βορειοδυτικού Ατλαντικού το 2014.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΗ θέση της Κοινότητας στην Επιτροπή Αλιείας της Οργάνωσης Αλιείας του Βορειοδυτικού Ατλαντικού1. ΑρχέςΣτο πλαίσιο της NAFO, η Ευρωπαϊκή Κοινότητα:α) ενεργεί σύμφωνα με τους στόχους που επιδιώκει να επιτύχει η Κοινότητα στο πλαίσιο της Κοινής Αλιευτικής Πολιτικής, ειδικότερα μέσω της προληπτικής προσέγγισης για την επίτευξη της βιώσιμης εκμετάλλευσης των ειδών τα οποία αποτελούν αντικείμενο διαχείρισης της NAFO, για την προώθηση της σταδιακής εφαρμογής μιας προσέγγισης όσον αφορά τη διαχείριση της αλιείας που να στηρίζεται στο οικοσύστημα και για την ελαχιστοποίηση της επίπτωσης των αλιευτικών δραστηριοτήτων στο θαλάσσιο οικοσύστημα, καθώς και μέσω της προώθησης ενός οικονομικά βιώσιμου και ανταγωνιστικού κοινοτικού αλιευτικού τομέα, παρέχοντας επαρκές βιοτικό επίπεδο σε όσους εξαρτώνται από τις αλιευτικές δραστηριότητες και λαμβάνοντας ταυτόχρονα υπόψη τα συμφέροντα των καταναλωτών·β) εξασφαλίζει ότι τα μέτρα της NAFO συνάδουν με τους στόχους της σύμβασης NAFO·γ) εξασφαλίζει ότι τα μέτρα της NAFO συνάδουν με το διεθνές δίκαιο, και ιδίως με τις διατάξεις της Σύμβασης των Ηνωμένων Εθνών για το Δίκαιο της Θαλάσσης, της συμφωνίας των ΗΕ σχετικά με τη διατήρηση και διαχείριση των αλληλοεπικαλυπτόμενων και των άκρως μεταναστευτικών αποθεμάτων ιχθύων και της συμφωνίας για την προώθηση της τήρησης διεθνών μέτρων διατήρησης και διαχείρισης από αλιευτικά σκάφη στην ανοιχτή θάλασσα·δ) μεριμνά ώστε να υπάρχει συνοχή μεταξύ των θέσεων που υιοθετούνται στο πλαίσιο των διαφόρων περιφερειακών οργανώσεων διαχείρισης της αλιείας·ε) επιδιώκει τη συνέργεια με την πολιτική που ασκεί η Κοινότητα στο πλαίσιο των διμερών αλιευτικών σχέσεών της με τρίτες χώρες και τη συνοχή με την πολιτική της στον τομέα των εξωτερικών σχέσεων·στ) εξασφαλίζει την τήρηση των δεσμεύσεων της Κοινότητας σε διεθνές επίπεδο.2. ΠροσανατολισμοίΗ Ευρωπαϊκή Επιτροπή επιδιώκει, στο μέτρο του δυνατού, να στηρίξει την έγκριση των παρακάτω δράσεων από την NAFO:α) μέτρα για τη διατήρηση και τη διαχείριση των αλιευτικών πόρων στη ζώνη διακανονισμού NAFO και, εφόσον κρίνεται αναγκαίο, στη ζώνη της σύμβασης NAFO που βασίζονται στις βέλτιστες διαθέσιμες επιστημονικές γνωμοδοτήσεις, συμπεριλαμβανομένων των TAC και των ποσοστώσεων των ειδών τα οποία αποτελούν αντικείμενο διαχείρισης της NAFO. Όπου αυτό είναι απαραίτητο, εξετάζεται η δυνατότητα λήψης ειδικών μέτρων για τα αποθέματα τα οποία υφίστανται τις επιπτώσεις της υπεραλίευσης ώστε να αποφευχθεί οιαδήποτε αύξηση των αλιευτικών δραστηριοτήτων·β) επανεξέταση των μέτρων παρακολούθησης, ελέγχου και επιτήρησης στη ζώνη διακανονισμού NAFO προκειμένου να βελτιωθεί η αποτελεσματικότητα των μέτρων ελέγχου και να ενισχυθεί η τήρηση των μέτρων της NAFO·γ) ενίσχυση της δράσης κατά της ΠΛΑ αλιείας·δ) προστατευτικά μέτρα για ευαίσθητα θαλάσσια οικοσυστήματα στη ζώνη διακανονισμού NAFO σύμφωνα με τα ψηφίσματα της Γενικής Συνέλευσης των Ηνωμένων Εθνών (ΓΣΗΕ)·ε) ανάπτυξη κοινών προσεγγίσεων με άλλες περιφερειακές οργανώσεις διαχείρισης της αλιείας περιλαμβανομένης της Επιτροπής Αλιείας του Βορειοανατολικού Ατλαντικού, του Οργανισμού για τη Διατήρηση του Σολομού του Βόρειου Ατλαντικού και της Διεθνούς Επιτροπής για τη Διατήρηση των Θυννοειδών του Ατλαντικού·στ) πρόσθετα τεχνικά μέτρα βάσει γνωμοδότησης του Επιστημονικού Συμβουλίου της NAFO. [1] ΕΕ L 358 της 31.12.2002, σ. 59.[2] ΕΕ L 378 της 30.12.1978, σ. 1.